als_Latn dik_Latn sag_Latn
Strategy Analytics publikoi raportin saj më të fundit në lidhje me tregun e telefonave inteligjentë. Shitja e telefonave inteligjentë në të gjithë botën u rrit me 33% në tremujorin e parë të vitit 2014, duke shënuar një rekord të ri me 281 milionë njësi të shitur. Shitjet e celularëve (duke përfshirë këtu telefonat e thjeshtë dhe ata inteligjentë) u rritën gjithashtu me 9.4% në 407.9 njësi të dërguar në mbarë botën.
Edhe pse shitja e telefonave inteligjentë është rritur shpejt, kompanitë më të mëdhenj po humbasin pjesë të tregut në favor të kompanive dytësore. Samsung qëndron në vend të parë në tregun e telefonave inteligjentë me 31.2% të tregut, duke humbur 1.2% krahasuar me tremujorin e parë të vitit të kaluar. Apple gjithashtu humbi 2.2% të tregut dhe tanë zë vendin e dytë me 15.3% të tregut. Huawei qëndron në vend të tretë me një rritje të vogël, ndërsa shitjet e Lenovo-së u rritën me 0.8%.
Të gjitha kompanitë që ne përmendëm kanë raportuar rritje të shitjeve të pajisjeve mobile në të gjithë botën. Samsung, Nokia dhe LG po humbasin një pjesë të vogël të tregut në favor të Apple-it, Huawei-t dhe kompani të tjera dytësore si TCL-Alcatel, Coolpad, Lenovo, Xiaomi, etj.
Tani që Lenovo ka blerë kompaninë Motorola dhe Microsoft divizionin e pajisjeve të Nokia-së do të shohim nëse do të ketë ndryshime në tremujorët e ardhshëm.
(Herë të lexuara: 239)
als_Latn als_Latn als_Latn als_Latn als_Latn